historicisme
Historicisme, en række filosofiske synspunkter, der hævder, at den menneskelige erkendelse — eller den virkelighed, der foreligger for os — er en historisk eller socialt betinget konstruktion:
1) Det synspunkt, at alle historiske perioder må forstås på deres egne betingelser og ikke ud fra noget foregående eller noget efterfølgende (også kaldet historisme).
2) Det synspunkt, at al natur- og samfundsvidenskabelig erkendelse er relativ og derfor må forstås i forhold til en bestemt historisk givet sammenhæng.
3) Det synspunkt, at historiske processer forløber med en lovbundet nødvendighed; dette er blevet kritiseret af især Karl Popper.